Xunta pola defensa de la llingua
#000000
Ubuntu Studio quiciabes seya el productu qu’espero dende fai más tiempu con gran impaciencia, y ye que pa los que trabayamos con audiu y/o vídeu, o bien soltamos perres asgaya pa mercar unos productos que pa enriba creen dependencies, o ponemonos delantre d’un ordenador durante hores pa configurar y compilar les aplicaciones que necesitemos pal desenrollu de los nuesos proyeutos.
#000004
Anque en cuantes a edición de vídeu (y nun falo de modeláu y animación 3D) les posibilidaes dende GNU/Linux son llimitaes ya que aplicaciones como Final Cut tan a años lluz de les disponibles pal sistema del pingüinu, nel casu del audiu ya podemos falar de coses más series y competitives. Aplicaciones como Audacity, Rosegarden, Ardour, Wired, Linux Sampler, etc, y ya nun falemos de proyeutos tan importantes como los qu’entama la Fundación (creadores de vorbis, theora y ogg entre otros). Tou esto montáu enriba d’ALSA permiten trabayar col soníu de forma profesional pero claro ta, problemes... primeru ta el tema de facer les instalaciones (acabes fartucu de compilaciones) y lluéu configuralo too pa que furrule como debería, a día de güei ye un trabayu de chinos y lleva la de Dios de tiempu, amás d’esto ta el problema perconocíu del prauticamente soporte nulu que dan los fábricantes de hardware especializáu necesariu pa estos procesos.
#000005
Ye una comunidá acabante d’entamar y ya tien dellos collaboradores, anque enta hai trabayu que facer. D’otra mena, y ya toi especulando, el fechu de que empreses tan importantes como NVIDIA, HP o Intel, por nomar unes poques, tean detrás d’un proyeutu tan interesante como ye Jahshaka, faime ser optimista en cuantes al futuru de la creción de multimedios con GNU/Linux.
#000007
Los usuarios de Linux la tenemos más gorda
#000008
Y nun lo digo yo, dizlo l’institutu Kinsey, dedicáu a estudios alrodiu de costumes sexuales.
#000009
Ye una noticia vieya (l’estudiu salió en setiembre) pero llamóme l’atención polo absurdu.
#000010
L’estudiu en cuestión comparaba durante seis meses usuarios de Window$ y GNU/Linux (nun diz de MacOsX un res) y demostró que l’usuariu mediu de Linux tien un centímetru más de diametru nel so pene que l’usuariu mediu de Windows.
#000011
Según el direutor del proyeutu esto puede ser consecuencia de que l’usuariu de Linux, polo xeneral, echa más hores delantre l’ordenador qu’el de Windows y que la radiación del monitor podría tar nel orixe d’esti aumento de grosor.
#000012
De secute salieron teoríes na rede de porqué esta diferencia, hai quien diz que ye consecuencia de qu’hai mui poques usuaries de Linux, aspeutu que nun tien en cuenta’l fechu de que l’estudiu namás foi fechu ente homes.
#000013
A estes altures tol mundu conoz la Wikipedia, la enciclopedia llibre que tien versiones en más de doscientos idiomes (incluyíu l’asturianu). Lo que quiciabes nun sía tan conocíu ye’l software qu’usa esti xigantescu repositoriu del saber humanu, MediaWiki.
#000018
Espero que cuando pase el tiempu y me quite un pocu de trabayu d’encima pueda facer un artículu téunicu pa desplicar los pasos que seguí pa llevar a bon puertu el proyeutu (anque entá nun finé, falta personalizar el diseñu y más cosines).
#000022
Bill Gates va venir a Uviéu! Por fin!, nun me cabe una aguya pel culín dende que m’enteré. Pal que nun lo sepa, William Gates ye un paisanu que tien encabezáo la llista de les personas con más perres del planeta, máximu responsable d’una empresa condenada por práutiques monopolístiques, y al que-y dieron esti día el premiu príncipe de cooperación internacional.
#000023
Pues el caso ye que vien p’acá, y que va falar esti nueve payares a les siete y media la tarde na biblioteca del Edificiu Históricu de la Universidá. Eso sí, si nun vos apetez dir a velu, nun vos esmolecer, que nun vos van dexar acercavos. Namás van poder escuchalu el príncipe de los premios y xente a la que-y llegue la invitación nominal que van unviar dende la fundación de los premios.
#000024
Anguaño pa poder pasar música al mio Sony net MiniDisc en formatu comprimíu teo que facer usu de ReactOS porque a los señoritos no-yos apetez facer versiones pa MacOS X nin pa GNU/Linux nin muncho menos lliberar l’especificaciones pa que otru pueda facelo si quier.
#000027